12. การดำเนินงานด้านความรับผิดชอบต่อสังคมของบริษัท ท่าอากาศยานไทย จำกัด (มหาชน)
(ทอท.)

บริษัท ท่าอากาศยานไทย จำกัด (มหาชน) (ทอท.) มีนโยบายเสริมสร้างประโยชน์สุขและ

การพัฒนาอย่างยั่งยืนให้แก่ชุมชนและสังคม โดยจัดทำเป็นแผนแม่บทด้านความรับผิดชอบต่อสังคมของ
ทอท.ปีงบประมาณ 2554 - 2557 ซึ่งมีแนวคิดเรื่อง รักษ์อากาศ รวมทั้ง
ได้จัดทำแผนปฏิบัติการในแต่ละปี ซึ่งการกำหนด

แนวคิดดังกล่าวเพื่อให้สอดคล้องกับนโยบาย Green Airport ขององค์กร ประกอบกับในปัจจุบัน
ทั่วโลกให้ความสำคัญเกี่ยวกับภาวะโลกร้อน รวมทั้ง
การให้ความสำคัญกับการลดปริมาณการปล่อยก๊าซคาร์บอนไดออกไซด์ที่เกิดจากการประกอบกิจการต่าง
ๆ

เนื่องจากในไตรมาสแรกของปีงบประมาณ 2555 ประเทศไทยได้ประสบอุทกภัย
ซึ่งพื้นที่กรุงเทพมหานครรวมทั้ง ท่าอากาศยานดอนเมืองได้ประสบปัญหาดังกล่าว ดังนั้น ทอท.
จึงได้มีการปรับแผนปฏิบัติการด้าน
ความรับผิดชอบต่อสังคมของ ทอท. และจัดสรรงบประมาณเพื่อช่วยเหลือผู้ประสบอุทกภัย
ตลอดจนการฟื้นฟูชุมชน
หลังน้ำลด โดย ทอท. ได้ร่วมบริจาคเงิน เพื่อช่วยเหลือบรรเทาทุกข์ผู้ประสบภัย จำนวน
1,000,000.- บาท
(หนึ่งล้านบาทถ้วน) ผ่านกระทรวงคมนาคม การตั้งศูนย์รับบริจาคเงินและสิ่งของ
เพื่อช่วยเหลือผู้ประสบอุทกภัย
ที่ท่าอากาศยานทุกแห่งที่อยู่ในความรับผิดชอบของ ทอท. นอกจากนั้น ทอท. ได้จัดชุดอาหาร
ถุงยังชีพ จำนวน 10,000 ชุด มอบให้ผู้ประสบอุทกภัยในพื้นที่รอบท่าอากาศยานดอนเมือง
และหลังน้ำลดได้จัดกิจกรรมฟื้นฟูผู้ประสบภัย ชื่อกิจกรรม “กลับบ้าน สดใส ปลอดภัย แข็งแรง”
เมื่อวันที่ 2 ธันวาคม 2554 เพื่อให้ความรู้ต่อชุมชนในการรักษาสุขอนามัยเพื่อมิให้

เกิดโรคติดต่อ และโรคระบาด รวมถึงการจัดกิจกรรม “โรงเรียนสดใส”
เพื่อช่วยฟื้นฟูภูมิทัศน์ของโรงเรียนในพื้นที่เขตดอนเมือง อีกด้วยนอกจากนั้น ทอท.
ยังได้ดำเนินการด้านความรับผิดชอบต่อสังคมในด้านต่าง ๆ ดังนี้

ด้านการรักษ์อากาศ

ทอท. ให้ความสำคัญกับการเสริมสร้างสภาพแวดล้อม และอากาศที่ดีให้กับชุมชนและสังคม
เมื่อวันที่ 20 มิถุนายน 2555 ท่าอากาศยานเชียงใหม่ได้จัดโครงการ “รวมใจภักดิ์ รักษ์ป่า
พัฒนาสิ่งแวดล้อม น้อมถวาย
องค์พระราชินี” โดยคณะกรรมการ ทอท. ร่วมกับพนักงานท่าอากาศยานเชียงใหม่ และชุมชนในพื้นที่
ประมาณ 800 คน ร่วมกันปลูกต้นทองกวาวและไม้ยืนต้น จำนวน 5,000 ต้น บริเวณวัดจอมแจ้ง
ตำบลน้ำบ่อกลาง อำเภอสันป่าตอง
จังหวัดเชียงใหม่ นอกจากนั้น ทอท. ได้ร่วมโครงการกับกรมควบคุมมลพิษ
กระทรวงทรัพยากรธรรมชาติและสิ่งแวดล้อม

ดำเนินการ เรื่อง
“เสริมสร้างความเข้มแข็งของชุมชนในการจัดการมลพิษหมอกควันและการเผาในที่โล่ง” ณ
หมู่บ้านป่าจั่น
ชุมชนดอยกู่เบี้ย หมู่บ้านป่าซางพัฒนา และหมู่บ้านป่าแงะ อำเภอเวียงป่าเป้า จังหวัดเชียงราย
ซึ่งเป็นการสนับสนุน
การดำเนินงานด้านต่าง ๆ ของชุมชนในการลดการเผาป่า หรือเผาในที่โล่ง
เพื่อลดปริมาณคาร์บอนไดออกไซด์และปัญหาหมอกควันในพื้นที่ภาคเหนือ โดยเมื่อวันที่ 17 สิงหาคม
2555 พนักงานท่าอากาศยานแม่ฟ้าหลวง เชียงราย ร่วมกับชุมชน

ในพื้นที่ประมาณ 200 คน จัดกิจกรรมปลูกต้นไม้ยืนต้น จำนวน 15,000 ต้น ในพื้นที่ป่าชุมชนกว่า
100 ไร่

ทอท. ได้ร่วมกับกรมส่งเสริมคุณภาพสิ่งแวดล้อม และสำนักพุทธศาสนาแห่งชาติ จัดทำโครงการ
“ทำดีเพื่อแผ่นดิน ลดคาร์บอน ลดโลกร้อน”
เพื่อส่งเสริมการบริหารจัดการสิ่งแวดล้อมในศาสนสถานในพื้นที่
จังหวัดสมุทรปราการ ซึ่งเมื่อวันที่ 17 - 18 กันยายน 2555
มีการจัดอบรมให้ความรู้ด้านสิ่งแวดล้อมให้กับวัดและชุมชน
และสัมมนาเชิงปฏิบัติการ เพื่อวางแผนการดำเนินการด้านสิ่งแวดล้อมในปีงบประมาณ 2556 ต่อไป

ด้านการศึกษา

ทอท. ให้การสนับสนุนโรงเรียนตำรวจตระเวนชายแดน (ร.ร.ตชด.ทอท.) ในจังหวัดนราธิวาส
จังหวัดมุกดาหาร จังหวัดเชียงราย และจังหวัดจันทบุรี โดยตั้งงบประมาณสนับสนุนรายปี
และมอบทุนการศึกษา
ให้นักเรียนจนถึงระดับปริญญาตรี รวมปีละ 1,400,000.- บาท (หนึ่งล้านสี่แสนบาทถ้วน)
นอกจากนี้ เมื่อปลายปีงบประมาณ 2554 ทอท. ได้สนับสนุนงบประมาณ 8,000,000.- บาท
(แปดล้านบาทถ้วน) ในการก่อสร้าง
อาคารเรียนหลังใหม่ อาคารเด็กเล็ก บ้านพักนักเรียนบ้านไกล บ้านพักครู
ให้แก่โรงเรียนตำรวจตระเวนชายแดน
ในพื้นที่ห่างไกลเพิ่มอีก 2 โรงเรียน ได้แก่ โรงเรียนตำรวจตระเวนชายแดนบ้านหม่องกั๊วะ หมู่ 7
ตำบลแม่จัน
อำเภออุ้มผาง จังหวัดตาก และโรงเรียนตำรวจตระเวนชายแดนบ้านแพะ หมู่ 12 ตำบลแม่ตื่น
อำเภอแม่ระมาด
จังหวัดตาก ซึ่งการก่อสร้างได้แล้วเสร็จในปีงบประมาณ 2555

ด้านชุมชนสัมพันธ์

ทอท. ได้ดำเนินกิจกรรมชุมชนสัมพันธ์อย่างต่อเนื่อง โดยแบ่งเป็นการดำเนินการด้านต่าง ๆ
สรุปได้ ดังนี้

-   ด้านการสร้างความสัมพันธ์อันดีกับชุมชนโดยรอบท่าอากาศยานสุวรรณภูมิ (ทสภ.) ทอท. ได้จัด

ทีมพนักงานลงพื้นที่พบปะกับชุมชนโดยรอบท่าอากาศยานเป็นประจำทุกเดือน
เพื่อให้ความรู้ความเข้าใจเกี่ยวกับการดำเนินงานของท่าอากาศยาน และรับฟังความคิดเห็น

-   ด้านการส่งเสริมการศึกษาชุมชน ทอท. ได้จัดโครงการ “AOT พี่อาสา” ครั้งที่ 3 โดยมี

พนักงาน ทอท. เป็นวิทยากรให้ความรู้เกี่ยวกับความปลอดภัย และการดับเพลิงขั้นต้นแก่ชุมชน
และนักเรียน
โรงเรียนโดยรอบท่าอากาศยานทั้ง 6 แห่ง รวมทั้ง การจัดโครงการ
“สัมมนาครูผู้สอนวิชาสุวรรณภูมิ” โครงการ
“เยาวชนคนเก่ง” และโครงการ “พาน้องท่องสุวรรณภูมิ”

-   ด้านการดูแลสิ่งแวดล้อม ทอท. จัดโครงการ “ชุมชนน่าอยู่” โดยคัดเลือกชุมชนเทวะคลองตรง

ซึ่งอยู่ด้านใต้ของ ทสภ. ดำเนินการเป็นชุมชนนำร่อง ทั้งนี้ มีการสนับสนุนชุมชน 5 ด้าน ได้แก่ (1)
การปรับปรุงภูมิทัศน์
ของโรงเรียน และปรับปรุงสวนสุขภาพสำหรับเป็นสถานที่ออกกำลังกายของชุมชน
รวมถึงจัดซื้ออุปกรณ์ออกกำลังกาย
และจัดวิทยากรแนะนำ (2)
สนับสนุนการสร้างโรงเรือนปลูกผักปลอดสารพิษเพื่อให้เป็นแหล่งเรียนรู้ของชุมชน
และอาจส่งเสริมรายได้ในอนาคต (3) สนับสนุนการศึกษาการอบผลไม้ด้วยพลังงานแสงอาทิตย์
เนื่องจากในพื้นที่
มีการปลูกผลไม้จำนวนมาก (4)
การจัดหาวิทยากรส่งเสริมการเรียนการสอนด้านภาษาอังกฤษและศิลปะ ซึ่ง
โรงเรียนขาดแคลน (5) ช่วยปรับปรุงทางเดินเข้าสู่ชุมชน

-   ด้านการส่งเสริมการกีฬา ทอท. ได้จัดการแข่งขันฟุตบอลเยาวชนเฉลิมพระเกียรติ

พระบาทสมเด็จพระเจ้าอยู่หัว เนื่องในโอกาสทรงเจริญพระชนมพรรษา 7 รอบ 84 พรรษา
เพื่อชิงถ้วยรางวัล
“AOT CUP” ซึ่งเป็นการแข่งขันฟุตบอลของนักเรียนในชุมชน
หรือจังหวัดที่มีท่าอากาศยานที่อยู่ในความรับผิดชอบ

ของ ทอท. ตั้งอยู่และนำทีมชนะเลิศแต่ละแห่งมาแข่งขันชิงถ้วย “AOT CUP” ที่สนามกีฬาธูปะเตมีย์
ระหว่างวันที่

22 – 24 พฤษภาคม 2555 ซึ่งทีมชนะเลิศได้แก่โรงเรียนราชวินิตบางแก้วในพระบรมราชินูปถัมภ์

-   ด้านการส่งเสริมศาสนา ท่าอากาศยานทั้ง 6 แห่งที่อยู่ในความรับผิดชอบของ ทอท.
    ได้เข้าร่วม

กิจกรรมสำคัญทางศาสนากับชุมชนอย่างสม่ำเสมอ เช่น การจัดทอดกฐิน การถวายเทียนพรรษา
เป็นต้น

-   ด้านการเสริมสร้างศิลปะและวัฒนธรรม ทอท. ได้จัดโครงการประกวดภาพวาดเยาวชน

มาตั้งแต่ปี 2552 สำหรับปี 2555 ได้จัดโครงการ “เยาวชนไทยมีฝีมือ” ระหว่างเดือนพฤษภาคม –
กันยายน 2555 โดย
เป็นการประกวดผลงานของเยาวชนจำนวน 3 กิจกรรม คือ การประกวดวาดภาพ
การประกวดออกแบบเว็บไซต์
และเกมส์ และการประกวดหนังสั้นแนวเอนิเมชั่น ในระดับประถมศึกษาตอนปลาย
ระดับมัธยมศึกษาตอนต้น ระดับมัธยมศึกษาตอนปลาย และระดับอุดมศึกษา ทั้งนี้
โครงการดังกล่าวมุ่งให้เยาวชนได้มีโอกาสแสดงความสามารถและ
ความคิดสร้างสรรค์ และเป็นโครงการที่ ทอท. จัดขึ้นเพื่อเทิดพระเกียรติสมเด็จพระนางเจ้าสิริกิติ์
พระบรมราชินีนาถ
เนื่องในปีมหามงคลเฉลิมพระชนมพรรษาครบ 80 พรรษา

อนึ่ง เพื่อให้การดำเนินกิจกรรมชุมชนสัมพันธ์ตรงกับความต้องการของชุมชน และเป็นประโยชน์

กับชุมชนอย่างแท้จริง ทอท.
ได้แต่งตั้งคณะทำงานเพื่อดำเนินงานด้านความรับผิดชอบต่อสังคมของท่าอากาศยาน

ทั้ง 6 แห่ง โดยมีผู้อำนวยการท่าอากาศยานแต่ละแห่งเป็นหัวหน้าคณะทำงาน
และมีตัวแทนชุมชนในพื้นที่เข้าร่วม
เป็นผู้ทำงาน เพื่อดำเนินงานด้านความรับผิดชอบต่อสังคมเป็นไปในทิศทางเดียวกัน
โดยใช้แนวคิดกรอบการดำเนินการ
เรื่อง “Green Airport - Green Community”
เนื่องจากมีความสอดคล้องกับแผนแม่บทด้านความรับผิดชอบต่อสังคม
ด้านการรักษ์อากาศ และสอดคล้องกับนโยบาย ทอท. เรื่อง Green Airport ของ ทอท.
โดยกำหนดให้มีการประชุม

การทำงาน เพื่อร่วมกันพิจารณาการดำเนินงานในลักษณะบูรณาการ

กิจกรรมชุมชนสัมพันธ์ ท่าอากาศยานสุวรรรภูมิ

ท่าอากาศยานสุวรรณภูมิ (ทสภ.) อยู่ภายใต้การบริหารงานของ ทอท.
ซึ่งมีนโยบายให้ท่าอากาศยานที่อยู่ภายใต้การบริหารงานทุกแห่งจะต้องดำเนินธุรกิจท่าอากาศยานควบคู่ไปกับความรับผิดชอบต่อสังคมและสิ่งแวดล้อม
(Corporate Social Responsibility : CSR) ทสภ.
จึงให้ความสำคัญต่อการดำเนินธุรกิจท่าอากาศยานที่มีเป้าหมายจะเป็นท่าอากาศยานที่ให้บริการดีเด่นติดอันดับ
1 ใน 10 ของโลกควบคู่ไปกับการดูแลสังคมและสิ่งแวดล้อม
รวมทั้งช่วยส่งเสริมและพัฒนาชุมชนโดยรอบ ทสภ.

โดยในปีงบประมาณ 2555 ทสภ. ได้ดำเนินกิจกรรมด้านชุมชนสัมพันธ์และโครงการ CSR ด้านต่าง
ๆ ดังนี้

1. ด้านการศึกษา

- โครงการ “มอบความรู้สู่ชุมชน สร้างสัมพันธ์สมานฉันท์สุวรรณภูมิ”
โดยการมอบหนังสือสารานุกรมและหนังสือที่เป็นประโยชน์ต่อการเรียนรู้ของเยาวชนให้กับโรงเรียนโดยรอบพื้นที่
จำนวน 38 แห่ง และห้องสมุดประชาชน

2 แห่งรวม 40 แห่ง โครงการนี้ได้ดำเนินการต่อเนื่องมาตั้งแต่ปี 2551
โดยได้มอบหนังสือไปแล้วประมาณ 15,000 เล่ม

- โครงการ “เยาวชนคนเก่ง” โดยจัดให้นักเรียนที่ได้รับมอบหนังสือตามโครงการ
“มอบความรู้สู่ชุมชน

สร้างสัมพันธ์สมานฉันท์สุวรรณภูมิ” เข้าแข่งขันตอบปัญหาจากหนังสือสารานุกรมที่ ทสภ.
ได้มอบให้เพื่อชิงทุน

การศึกษา

- โครงการ “พาน้องท่องสุวรรณภูมิ” โดยนำนักเรียนโดยรอบ ทสภ. มาเยี่ยมชม ทสภ.
มีนักเรียนเข้าร่วม

โครงการแล้วเกือบ 2,000 คน

- โครงการ “สัมมนาครู” โดยนำครูผู้สอนวิชาเกี่ยวกับ ทสภ. จาก 24 โรงเรียนโดยรอบ
ทสภ.จำนวน 47 คน

ไปร่วมสัมมนาเพื่อแลกเปลี่ยนความคิดเห็นเกี่ยวกับข้อมูลที่จะนำไปสอนในวิชาเกี่ยวกับ ทสภ.

2. ด้านสิ่งแวดล้อม

- โครงการ “เยาวชนสุวรรณภูมิ”
โดยนำนักเรียนโดยรอบไปเข้าค่ายเพื่ออบรมให้ความรู้เกี่ยวกับเศรษฐกิจพอเพียงและการรักษาสิ่งแวดล้อม
มีนักเรียนเข้าค่ายอบรมแล้วกว่า 1,200 คน

3. ด้านเศรษฐกิจชุมชน

- โครงการ “สุวรรณภูมิแฟร์ 2012” โดยให้ชุมชนนำอาหารและสินค้าโอท็อปของชุมชนมาจำหน่าย

ณ ทสภ. จำนวน 3 วัน โดยไม่มีค่าใช้จ่าย โครงการนี้ทำให้ชุมชนมีรายได้จากการขายครั้งละกว่า
2 ล้านบาท

4. ด้านสาธารณะประโยชน์

- โครงการ “มอบเครื่องเวชภัณฑ์” และโครงการ “มอบถุงยังชีพ” เพื่อช่วยผู้ประสบอุทกภัย
ซึ่งอาศัยอยู่ในพื้นที่โดยรอบ ทสภ.

- โครงการ “มอบอุปกรณ์เครื่องนอน” และโครงการ “มอบอาหารกึ่งสำเร็จรูป”
แก่ศูนย์พัฒนาเด็กเล็ก

ที่ตั้งอยู่โดยรอบ ทสภ.
5. ด้านศาสนา ศิลปะ วัฒนธรรม ประเพณี และกีฬา

- โครงการ “ศาสนอุปถัมภ์” เพื่อทำนุบำรุงศาสนา โดยทางพุทธศาสนาได้ถวายเทียนพรรษา

เครื่องไทยธรรม และจัตุปัจจัยแก่วัดโดยรอบ ทสภ. จำนวน 13 วัด
และทางศาสนาอิสลามได้มอบอินทผลัมให้แก่มัสยิดโดยรอบ ทสภ. จำนวน 4 มัสยิด
เนื่องในเทศกาลถือศีลอดหรือเดือนรอมฎอน

- โครงการ “สวัสดีปีใหม่” ชุมชนโดยรอบ ทสภ.

- โครงการ “สวัสดีปีใหม่ไทยและรดน้ำขอพรชุมชนโดยรอบ ทสภ.”
เนื่องในเทศกาลวันสงกรานต์และวันผู้สูงอายุ

- ร่วมโครงการ “AOT CUP” โดยได้คัดเลือกโรงเรียนราชวินิตบางแก้วในพระบรมราชูปถัมภ์
ซึ่งเป็นโรงเรียนอยู่ในพื้นที่โดยรอบ ทสภ. เป็นผู้แทนทีมฟุตบอลของ ทสภ. เข้าร่วมแข่งขัน

6. ด้านอื่น ๆ

- กิจกรรม “งานวันเด็กแห่งชาติ” ซึ่งจัดเป็นประจำทุกปี ณ ศาลากลางจังหวัดสมุทรปราการ

และ ณ สวนพระนคร เขตลาดกระบัง กทม.

- สนับสนุนกิจกรรมด้านต่าง ๆ ของชุมชนโดยรอบ ทสภ.

- โครงการ “การศึกษาทัศนคติและความต้องการของชุมชนโดยรอบ ทสภ.” โดยการสำรวจทัศนคติ

ความพึงพอใจ และความต้องการของชุมชนเพื่อนำมาเป็นข้อมูลประกอบการทำกิจกรรม/
โครงการด้าน CSR
ให้มีประสิทธิภาพ และสอดคล้องกับความต้องการของชุมชนโดยรอบ ทสภ. ต่อไป

กิจกรรมชุมชนสัมพันธ์ ท่าอากาศยานดอนเมือง

ท่าอากาศยานดอนเมือง (ทดม.) ให้ความสำคัญและส่งเสริมกิจกรรมชุมชนสัมพันธ์
ซึ่งเป็นกิจกรรมที่แสดงถึง

ความรับผิดชอบต่อสังคม (Corporate Social Responsibility : CSR)
ในระดับประเทศและสังคม รวมทั้ง ชุมชนและ

พื้นที่โดยรอบ ทั้งนี้ เพื่อสร้างความสัมพันธ์อันดีระหว่างท่าอากาศยานและชุมชนโดยรอบ รวมทั้ง
เป็นการลดผลกระทบ

ที่เกิดจากการดำเนินธุรกิจโดยตรงของท่าอากาศยาน

ในรอบปีที่ผ่านมา ทดม. ได้จัดกิจกรรมต่าง ๆ ซึ่งเป็นการแสดงถึงความรับผิดชอบต่อสังคม ได้แก่
การจัดสร้าง
สนามกีฬาเปตองให้กับโรงเรียนวัดดอนเมือง (ทหารอากาศอุทิศ)
เพื่อส่งเสริมด้านกีฬาให้กับเด็กนักเรียนในสถานศึกษา

และเป็นการใช้เวลาว่างให้เป็นประโยชน์ การจัดกิจกรรมจัดเลี้ยงอาหารกลางวันแก่ผู้พักพิง ณ
บ้านพักฉุกเฉิน

(WE-TRAIN International House)
ซึ่งเป็นที่พักพิงของเด็กและสตรีที่มาขอรับความช่วยเหลือและรับการฟื้นฟูร่างกาย

และจิตใจ การจัดทำโครงการ AOT
พี่อาสาซึ่งได้จัดฝึกอบรมหลักสูตรดับเพลิงขั้นต้นให้กับโรงเรียนดอนเมืองจาตุรจินดา

โดยมีเนื้อหาความรู้เกี่ยวกับ ทฤษฎีการเกิดเพลิงไหม้ การแบ่งประเภทของเพลิง
จิตวิทยาเมื่อเกิดอัคคีภัย การป้องกันแหล่งกำเนิดของการติดไฟ และวิธีดับเพลิงประเภทต่าง ๆ
(สาธิตและฝึกปฏิบัติจริง) นอกจากนี้ ยังมอบหนังสือที่ได้รับ

จากการบริจาคให้กับนักเรียนเพื่อใช้ประโยชน์ด้านการศึกษา
กิจกรรมชุมชนสัมพันธ์ ท่าอากาศยานเชียงใหม่

ตลอดปีที่ผ่านมา แม้ว่าท่าอากาศยานเชียงใหม่ (ทชม.)
จะทุ่มเทมุ่งมั่นในการพัฒนาคุณภาพการให้บริการและ

สิ่งอำนวยความสะดวกต่าง ๆ เพื่อมุ่งสู่เป้าหมายการเป็นท่าอากาศยานที่ดีที่สุดของโลก
แต่ในเวลาเดียวกันก็ไม่ได้ละเลย

ที่จะคำนึงถึงผลกระทบด้านสิ่งแวดล้อม จึงได้จัดโครงการท่าอากาศยานสีเขียว (Green Airport)
ลดการใช้พลังงาน

รวมทั้ง ลดผลกระทบด้านสิ่งแวดล้อม อาทิ การจัดให้มีบริการเติมน้ำมันอากาศยานทางท่อ
(Hydrant System)

ช่วยลดมลพิษจากการใช้รถเติมน้ำมันอากาศยาน และการรณรงค์ให้ผู้ประกอบการในเขตการบิน
ตรวจสภาพเครื่องยนต์

รถที่ใช้ปฏิบัติการในเขตการบินเป็นประจำ เพื่อช่วยลดมลพิษทางอากาศจากท่อไอเสียรถยนต์ ทชม.
ตลอดจน

ร่วมแก้ปัญหาหมอกควันในจังหวัดเชียงใหม่ ด้วยการจัดโครงการรักษ์อากาศ
โดยร่วมกับหน่วยงานราชการในพื้นที่

โปรยละอองน้ำเพื่อลดฝุ่นละอองในอากาศ และไม่เพียงใส่ใจดูแลสิ่งแวดล้อม ทชม.
ยังตระหนักถึงความสำคัญ

ของพื้นที่ต้นน้ำในชุมชนห่างไกลท่าอากาศยาน ด้วยการจัดโครงการปลูกป่า ณ
วัดจอมแจ้งอำเภอสันป่าตอง

จังหวัดเชียงใหม่ และในช่วงเวลาที่ประชาชนในหลายพื้นที่ได้รับความเดือดร้อนจากอุทกภัย ทชม.
ได้ร่วมกับ

ส่วนงานราชการ สายการบิน และผู้ประกอบการ
ระดมทุนเพื่อช่วยเหลือบรรเทาความเดือดร้อนให้กับผู้ประสบภัย

ตามโครงการ “คืนรอยยิ้มให้ผู้ประสบภัย จากใจชาวสนามบินเชียงใหม่” และในปีต่อไป ทชม.
ยังคงมุ่งมั่นที่จะก้าวสู่ ความเป็นเลิศ (Walking Together) ควบคู่ไปกับการตอบแทนสิ่งดี
ๆให้กับสังคม

กิจกรรมชุมชนสัมพันธ์ ท่าอากาศยานหาดใหญ่

ในปี พ.ศ. 2555 ท่าอากาศยานหาดใหญ่ (ทหญ.) ได้พัฒนาด้านการให้บริการ
และสิ่งอำนวยความสะดวกต่าง ๆ

เพื่อให้ผู้โดยสารได้รับความสะดวก รวดเร็ว และปลอดภัย เช่น
การก่อสร้างเชื่อมต่อและติดตั้งสะพานเทียบเครื่องบินหมายเลข 4 พร้อมทั้งขยายพื้นที่บริเวณอาคาร
1 เพื่อให้สามารถรองรับผู้โดยสารหรือผู้มาใช้บริการท่าอากาศยาน

ได้มากยิ่งขึ้น

การดำเนินการด้านความปลอดภัยจากเหตุการณ์ความไม่สงบในพื้นที่สามจังหวัดชายแดนภาคใต้ ทหญ.

ได้เน้นและเฝ้าระวังการปฏิบัติตามมาตรการการรักษาความปลอดภัยอย่างต่อเนื่อง เช่น
การตรวจยานพาหนะในการ

ผ่านเข้าพื้นที่เขต ทหญ. รวมถึงการตรวจค้นสิ่งของสัมภาระผู้โดยสารก่อนเข้าอาคารท่าอากาศยาน

ในขณะเดียวกันก็ไม่ได้ละเลยที่จะทำประโยชน์ให้แก่ชุมชนและสังคม โดยตลอดปีที่ผ่านมา
ได้จัดกิจกรรม
ที่เป็นประโยชน์ต่อชุมชนอย่างต่อเนื่อง ทั้งด้านการทำนุบำรุงพระพุทธศาสนาด้วยการทอดกฐินสามัคคี
และถวาย
เทียนพรรษา ด้านการศึกษา
ได้เปิดโอกาสให้เยาวชนได้เยี่ยมชมและศึกษาเรียนรู้การดำเนินงานของท่าอากาศยาน
อันจะเป็นการเสริมสร้างประสบการณ์และเกิดความรู้สึกมีส่วนร่วมกับท่าอากาศยานตามโครงการ
AOT พี่อาสา
ฝึก/เรียนการดับเพลิงขั้นต้น สำหรับนักเรียนชั้นประถมในชุมชนใกล้เคียง ด้านการกีฬา/การกุศล
ได้จัดการแข่งขัน
ฟุตบอลเยาวชนและสนับสนุนอุปกรณ์กีฬาแก่โรงเรียนต่าง ๆ รวมทั้ง
ยังได้บำเพ็ญประโยชน์ต่อสังคมในรูปแบบต่าง ๆ
เช่น การจัดกิจกรรมรับบริจาคโลหิตเพื่อถวายเป็นพระราชกุศล
และมอบทุนการศึกษาให้กับโรงเรียนสงขลา
พัฒนาปัญญา และโรงเรียนการศึกษาคนตาบอดธรรมสากลหาดใหญ่
มูลนิธิธรรมิกชนเพื่อคนตาบอดในประเทศไทย
ในพระบรมราชูปถัมภ์ สาขาจังหวัดสงขลา เป็นประจำทุกปี

ในรอบปีที่ผ่านมา ทหญ. มีการดำเนินกิจกรรมมวลชนสัมพันธ์อย่างต่อเนื่อง ทั้งด้านการศึกษา ศาสนา
วัฒนธรรม สิ่งแวดล้อม และการมีส่วนร่วมทำกิจกรรมกับจังหวัดสงขลา ฯลฯ อาทิ
การเข้าร่วมกิจกรรมร่วมกับชุมชน

สนับสนุนอุปกรณ์การเรียน
และการอำนวยความสะดวกแก่พี่น้องชาวไทยที่นับถือศาสนาอิสลามเดินทางไปประกอบพิธีฮัจย์
โดยมุ่งเน้นให้ผู้โดยสารและผู้ใช้บริการท่าอากาศยานได้รับความสะดวก รวดเร็ว และปลอดภัย
อันเป็นส่วนสำคัญยิ่ง
ที่ทำให้เกิดความพึงพอใจสูงสุดต่อไป
กิจกรรมชุมชนสัมพันธ์ ท่าอากาศยานภูเก็ต

วันและเวลามิอาจเปลี่ยนแปลงมนต์เสน่ห์ที่ดึงดูดให้นักท่องเที่ยวเดินทางมาเยือนจังหวัดภูเก็ตให้ลดเลือนลง

และตลอดระยะเวลาในรอบปีที่ผ่านมาท่าอากาศยานภูเก็ต (ทภก.)
ได้รองรับและอำนวยความสะดวกผู้โดยสาร
โดยถือเสมือนหนึ่งเป็นก้าวแรกสู่ดินแดนไข่มุกอันดามัน พร้อมนี้ ได้ตระหนักถึงความสำคัญในการสร้าง
ความสัมพันธ์อันดีและคำนึงถึงความรับผิดชอบในการแก้ไขป้องกันและลดผลกระทบร่วมกับชุมชนโดยรอบ
ท่าอากาศยานโดยแยกประเด็น ดังนี้

1.  ด้านศาสนา
    ให้การสนับสนุนส่งเสริมและมีส่วนร่วมในการทำนุบำรุงพระพุทธศาสนาและศาสนาอื่น ๆ

อย่างต่อเนื่อง เช่น การทอดกฐินสามัคคี กิจกรรมวันสำคัญทางพุทธศาสนา
การอำนวยความสะดวกแก่ผู้เดินทาง
และญาติที่มาส่ง-รับชาวไทยมุสลิมในจังหวัดภูเก็ตและจังหวัดใกล้เคียงในการเดินทางไปประกอบพิธีฮัจย์
และ
การสนับสนุนการละศีลอดในเดือนรอมฎอนประจำปี โดยการมอบอินทผลัม
ข้าวสารและน้ำดื่มให้แก่มัสยิดโดยรอบ

ท่าอากาศยาน

2.  ด้านการศึกษา ให้การสนับสนุนและเปิดโอกาสให้สถาบันการศึกษาต่าง ๆ เข้าเยี่ยมชม
    และศึกษาดูงาน

กิจการของท่าอากาศยาน การจัดกิจกรรมวันเด็กแห่งชาติ ตลอดจนสนับสนุนในการจัดกิจกรรม
โครงการของ

สถานศึกษาที่เป็นประโยชน์แก่เด็กและเยาวชน

3. ด้านสาธารณประโยชน์และสิ่งแวดล้อม ให้ความสำคัญในการร่วมทำกิจกรรมกับชุมชนโดยรอบ
ท่าอากาศยานและหน่วยงานภาครัฐเอกชนในจังหวัดภูเก็ต อาทิ การเข้าร่วมในพระราชพิธีต่าง ๆ
กับจังหวัดภูเก็ต

การเพิ่มพื้นที่สีเขียวบริเวณ ทภก. การเข้าร่วมกิจกรรมปลูกต้นไม้กับชุมชนในจังหวัดภูเก็ต
เป็นหน่วยงานที่ให้
การสนับสนุนด้านการจัดหาผู้บริจาคโลหิตให้แก่ภาคบริการโลหิตแห่งชาติจังหวัดภูเก็ต
อีกทั้งพบปะกับผู้นำชุมชน

และชาวบ้านร่วมกิจกรรมต่าง ๆ เพื่อสร้างความสัมพันธ์อันดีต่อ ทภก.

กิจกรรมชุมชนสัมพันธ์ ท่าอากาศยานแม่ฟ้าหลวง เชียงราย

ในปี 2555 ท่าอากาศยานแม่ฟ้าหลวง เชียงราย (ทชร.) ระหว่างเดือน เม.ย.55 – ส.ค.55
ได้พัฒนาด้านการให้บริการและสิ่งอำนวยความสะดวกต่าง ๆ เพื่อให้ผู้โดยสารได้รับความสะดวก
รวดเร็ว โดยได้ตั้งคณะทำงานฯ

โดยรอบ ทชร. ทุก ๆ ด้าน ดังนี้

ด้านสังคมชุมชนสัมพันธ์และสิ่งแวดล้อม ด้านศิลปวัฒนธรรม ศาสนา กีฬา ด้านการส่งเสริมการศึกษา
ทชร.

ได้ให้ความสำคัญกับชุมชนโดยรอบในการสนับสนุนต่าง ๆ เช่น สนับสนุนน้ำ ปลูกป่า
รณรงค์ด้านความปลอดภัย
ในเขตการบิน โครงการวันแม่แห่งชาติ (ประชาชนโดยรอบ ทชร. ร่วมร้องเพลงวันแม่แห่งชาติ)
เป็นต้น

ในขณะเดียวกันก็ไม่ได้ละเลยที่จะทำประโยชน์ให้แก่ชุมชนและสังคม โดยตลอดปีที่ผ่านมา
ได้จัดกิจกรรม
ที่เป็นประโยชน์ต่อชุมชนอย่างต่อเนื่อง ทั้งด้านการทำนุบำรุงพระพุทธศาสนาด้วยการทอดกฐินสามัคคี
และ
ถวายเทียนพรรษา
ด้านการศึกษาได้เปิดโอกาสให้เยาวชนได้เยี่ยมชมและศึกษาเรียนรู้การดำเนินงานของท่าอากาศยาน

อันจะเป็นการเสริมสร้างประสบการณ์และเกิดความรู้สึกมีส่วนร่วมกับท่าอากาศยาน ตามโครงการ
AOT พี่อาสา
ฝึกเรียนการดับเพลิงขั้นต้น สำหรับนักเรียนชั้นประถมศึกษาในชุมชนใกล้เคียง

ในรอบปีที่ผ่านมา ทชร. มีการดำเนินกิจกรรมมวลชนสัมพันธ์อย่างต่อเนื่องทุก ๆ ด้าน
โดยมุ่งเน้นให้ผู้โดยสาร

และผู้ใช้บริการท่าอากาศยานได้รับความสะดวก รวดเร็วและปลอดภัย
อันเป็นส่วนสำคัญยิ่งที่ทำให้เกิดความพึงพอใจ

สูงสุด และ ทชร. เน้นให้ความสำคัญต่อชุมชนโดยรอบ ทชร. เพื่อเอื้อต่อการดำเนินงานด้านต่าง ๆ
ต่อไป